CELEX: 62020TN0727
Language: ro
Date: 2020-12-07 00:00:00
Title: Cauza T-727/20: Acțiune introdusă la 7 decembrie 2020 – Kirimova/EUIPO

3.5.2021   
            
            
               RO
            
            
               Jurnalul Oficial al Uniunii Europene
            
            
               C 163/36
            
         
      Acțiune introdusă la 7 decembrie 2020 – Kirimova/EUIPO
      (Cauza T-727/20)
      (2021/C 163/49)
      Limba de procedură: engleza
      
         Părțile
      
      
         Reclamant: Nigar Kirimova (München, Germania) (reprezentant: A. Parassina, avocat)
      
         Pârât: Oficiul Uniunii Europene pentru Proprietate Intelectuală (EUIPO)
      
         Concluziile
      
      Reclamantul solicită Tribunalului:
      
                  —
               
               
                  anularea deciziei atacate a directorului executiv al EUIPO din 30 septembrie 2020;
               
            
                  —
               
               
                  obligarea EUIPO să îi acorde reclamantului o derogare de la cerința privind cetățenia în temeiul articolului 120 alineatul (4) litera (b) din Regulamentul (UE) 2017/1001 al Parlamentului European și al Consiliului din 14 iunie 2017 privind marca Uniunii Europene (1) (denumit în continuare „RMUE”);
               
            
                  —
               
               
                  obligarea EUIPO să îl includă pe reclamant în lista reprezentanților autorizați în temeiul articolului 120 din RMUE;
               
            
                  —
               
               
                  obligarea EUIPO la plata tuturor cheltuielilor de judecată.
               
            
         Motivele și principalele argumente
      
      Prin cererea introductivă, reclamantul solicită anularea deciziei nr. ER 93419-2020 a directorului executiv al EUIPO din 30 septembrie 2020 privind cererea reclamantului de includere în lista reprezentanților autorizați în temeiul articolului 120 din RMUE și de acordare a unei derogări în temeiul articolului 120 alineatul (4) litera (b) din RMUE.
      În susținerea acțiunii, reclamantul invocă cinci motive.
      
                  1.
               
               
                  Primul motiv, întemeiat pe o încălcare a principiului securității juridice.
               
            
                  2.
               
               
                  Al doilea motiv, întemeiat pe nerespectarea articolului 120 alineatul (4) litera (b) din RMUE, întrucât nu a fost interpretat și aplicat în lumina principiilor de bază ale Uniunii Europene și a interdicției fundamentale a discriminării.
               
            
                  3.
               
               
                  Al treilea motiv, întemeiat pe o încălcare a principiului bunei administrări printr-un abuz de putere discreționară.
               
            
                  4.
               
               
                  Al patrulea motiv, întemeiat pe o încălcare a articolelor 94 și 97 din RMUE prin nerespectarea dreptului de a fi ascultat.
               
            
                  5.
               
               
                  Al cincilea motiv, întemeiat pe o apreciere incorectă a probelor aflate la baza cauzei.
               
            
         (1)  JO 2017, L 154, p. 1.